شەفەق نیوز/ فەرمانگەی وەڕیوەبەرایەتی پارێزگای سلێمانی، ئمڕوو شەممە، باس لە تۆمارکردن قەزای پەنجوین ئەرا بەرزترین رێژەی تویشهاتن وە ڤایڕۆس کۆڕۆنا لە ناو قەزاگان هەرێم کرد. خالد عەبدوڵا وەڕیەوبەر قەزای پەنجوین ئەرا ئاژانس شەفەق نیوز وت: لەوەر دوو سنوور ناوبەین هەرێمەگەو ئیران، ولەوه‌ر وەرز درەو، رێژەی تویشهاتن وە ڤایڕۆسەگە لەقەزاگە بەرزەوبوی ئەرا ٦٥ تویشهاتگ، ١٨ لەلیان کادر تەندروسیە.وتیش؛ هویچ ناوەندێگ ئەرا چارەسەری کۆڕۆنا لە قەزاگە نیە، ئەراوە ناچاریمن لە رەوانەکردن تویشهاتگەیل ئەرا ناوەند چەودێری سلێمانی. هەمیش وت؛ لەماوەی ٢٤ ساعەت تیمە پزشکیەگان تاقینەوەی هەڕەمەکی لەقەزاگە کەن، وچەوەڕی ئەنجام تاقیەگان کەیمن ک مزگانی خاسیگ نیەێد.عەبدوڵا وتیش؛ مەترسی لە بڵابونی ڤایڕۆسەگە هەس، ئەراوە داوای دەسمیەت لەوەزارەت تەندروسی وتەندروسی سلێمانی کردیمن.
